Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 295/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Traisental«

Referencenummer: PDO-AT-A0210-AM01

Meddelelsesdato: 21.2.2020

BESKRIVELSE AF OG BEGRUNDELSE FOR DEN GODKENDTE ÆNDRING

Beskrivelse og begrundelse

Da fortegnelsen over vindyrkningsarealer nu forvaltes under det integrerede forvaltnings- og kontrolsystem, skal det maksimale udbytte pr. hektar justeres.

ENHEDSDOKUMENT

1. Produktets betegnelse

Traisental

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Oprindelsesbetegnelsen »Traisental« må kun bruges til vine fra sorterne Grüner Veltliner eller Riesling. Vinenes dominerende organoleptiske egenskaber kan beskrives som frugtagtige og mineralske. Andre organoleptiske egenskaber fremgår af produktspecifikationen.

Generelle analytiske egenskaber Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i milligram pr. l)

5. Vinfremstillingsmetoder

a) Væsentlige ønologiske fremgangsmåder

Relevante restriktioner for fremstilling af vinene

Alle de ønologiske fremgangsmåder, der er godkendt til vin med en beskyttet oprindelsesbetegnelse i henhold til forordningerne (EU) 2019/934 og (EU) 2019/935, er tilladt for oprindelsesbetegnelsen »Traisental«, bortset fra behandling med kaliumsorbat og dimethyldicarbonat. Vinene kan afsyres i henhold til forordningerne (EU) 2019/934 og (EU) 2019/935. Forbundsministeren for landbrug, regioner og turisme træffer beslutning om eventuel syring afhængig af klimaforholdene i vækstsæsonen. Betingelserne for eventuel syring er i dette tilfælde omfattet af forordningerne (EU) 2019/934 og (EU) 2019/935.

De særlige ønologiske fremgangsmåder (inklusive tilsætning) er afledt af den valgte traditionelle produktionsmetode og beskrevet i produktspecifikationen.

b) Maksimumsudbytter

10 000 kg druer pr. hektar

6. Afgrænsning af det geografiske område

Det afgrænsede geografiske område med oprindelsesbetegnelsen »Traisental« omfatter byen St. Pölten i Niederösterreich, distriktet St. Pölten og kommunen Sitzenberg-Reidling i Niederösterreich.

7. Primære druesorter

Weißer Riesling — Rheinriesling

Grüner Veltliner — Weißgipfler

Weißer Riesling — Riesling

8. Tilknytning til det geografiske område

Det bohemske massiv danner med sin granit- og gnejsjord undergrunden i Traisental. Indflydelsen fra det pannoniske bassin og det kontinentale klima er afgørende for vejret. Donaufloden hjælper med at regulere temperaturen i den nordlige del af vindyrkningsområdet.

Produktionsstrukturen i vinområdet Traisental er kendetegnet ved familiedrevne vingårde, der hovedsageligt forarbejder druer fra deres egen produktion og i mange tilfælde også sælger direkte fra vingårdene. Næsten en tredjedel af høsten i Traisental erhverves af det regionale vinkooperativ. Der er en stærk forbindelse mellem den udbredte turisme og vinindustrien. Vinens typiske karakteristika er følgende:

Grüner Veltliner: frugtagtig, delikat krydret.

Riesling: velduftende, elegant, mineralsk.

Reserva-vinene har en kraftig stil og stærke aromaer, der er karakteristiske for druesorten. Nogle gange har disse vine også delikate botrytis og trætoner. Den tørre granit- og gnejsjord producerer vin med en karakteristisk profil, en stærk krop og delikat mineralitet. Mineraliteten giver vinene en livlig syrestruktur og eftersmag. Den varme indflydelse fra det pannoniske klima og den kolde luft fra Alpernes forbjerge giver varme dage og kølige nætter, hvilket giver vinene en krydret finesse.

Endvidere betyder vingårdenes overvejende familiedrevne karakter, at den traditionelle vinfremstillingsstil overføres fra generation til generation, hvilket bidrager yderligere til at give Traisental-vine en særlig karakter.

9. Vigtige yderligere betingelser (emballering, mærkning, andre krav)

Retlig ramme:

National lovgivning

Type yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

I henhold til den østrigske vinlov må en vin med oprindelsesbetegnelsen »Traisental« kun markedsføres, hvis den har et officielt kvalitetskontrolnummer (Staatliche Prüfnummer). For at få et kvalitetskontrolnummer skal en prøve af hver vin, der markedsføres med oprindelsesbetegnelsen »Traisental« (systematisk kontrol), underkastes analytiske og organoleptiske test (jf. produktspecifikationen).

Smagstesten foretages af et officielt smagspanel. Et officielt smagspanel består af seks smagere og en formand. Prøverne anbringes anonymt foran smagerne. Testskemaet indeholder kun de oplysninger, der er nødvendige for evalueringen, såsom den traditionelle betegnelse og årgangen. Smagerne bruger deres erfaring og referencevine til at bedømme, om de vine, som de præsenteres for, er omsættelige (fri for mangler) og typiske for Traisental-vine.

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.